ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
सुकन्या समृद्धी योजनेचा लाभ घेण्याचे गोवा टपाल विभागाचे आवाहन
अमृतपेक्स प्लसचा फेब्रुवारीमध्ये दिल्ली येथे भव्य सोहळा
पणजी, 18 जानेवारी 2023
‘अमृतपेक्स प्लस’ कार्यक्रम राष्ट्रीय स्तरावर दिल्ली येथे 11 फेब्रुवारी 2023 रोजी आयोजित करण्यात आला आहे. स्वातंत्र्याचा ‘अमृत महोत्सव’ आणि ‘अमृतपेक्स 2023 साठी महिला सक्षमीकरण आणि आर्थिक समावेशन मोहिमेचा एक भाग म्हणून सुकन्या समृद्धी योजनेंतर्गत बचत खाती उघडण्यासाठीचा व्यापक कार्यक्रम आहे. 24 तासांत राष्ट्रीय पातळीवर 7.5 लाख सुकन्या समृद्धी खाती उघडण्याचे नियोजन आहे. या राष्ट्रीय पातळीवरील उद्दिष्टात योगदान देण्यासाठी, गोवा टपाल विभागाने 10 वर्षाखालील मुलींच्या पालकांना मुलींचे भविष्य सुरक्षित करण्यासाठी जवळच्या पोस्ट ऑफिसशी संपर्क साधण्याचे आणि सुकन्या समृद्धी खाते उघडण्याचे आवाहन केले आहे. योजनेच्या तपशीलासाठी नागरिकांनी 9 फेब्रुवारी 2023 रोजी नजीकच्या टपाल कार्यालयात संपर्क साधावा असे आवाहन आवाहन टपाल खात्याकडून करण्यात आले आहे.
G. S. Kumar/S.Thakur/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 119
गृह मंत्रालय
जम्मू आणि काश्मीरच्या औद्योगिक विकासासाठी असलेल्या केंद्रीय क्षेत्र योजनेला आर्थिक व्यवहारविषयक मंत्रिमंडळ समितीने दिलेल्या मंजुरीचे केंद्रीय गृहमंत्री अमित शहा यांनी केले स्वागत
नवी दिल्ली, 7 जानेवारी 2021
जम्मू आणि काश्मीरच्या औद्योगिक विकासासाठी असलेल्या केंद्रीय क्षेत्र योजनेला आर्थिक व्यवहारविषयक मंत्रिमंडळ समितीने दिलेल्या मंजुरीचे केंद्रीय गृहमंत्री अमित शहा यांनी स्वागत केले आहे. पंतप्रधान नरेंद्र मोदी यांनी जम्मू-काश्मीरची दहशतवाद आणि फुटीरतावादापासून मुक्तता करून तेथे विकास सुरु केला आहे असे अमित शहा यांनी ट्वीट संदेशात म्हटले आहे. जम्मू-काश्मीरच्या औद्योगिक विकासासाठी 28,400 कोटी रुपयांच्या केंद्रीय क्षेत्र योजनेला केंद्रीय मंत्रिमंडळाने दिलेली मंजुरी ही मोदीजींच्या हृदयातले जम्मू काश्मीरचे विशेष स्थान दर्शविते असे ते म्हणाले.
“हे मोदीजींचे दूरदर्शी नेतृत्व असून, परिणामी, प्रथमच औद्योगिक विकास हा तालुका स्तरावर पोहोचला आहे असे केंद्रीय गृहमंत्र्यांनी सांगितले. यामुळे देशांतर्गत उत्पादनाला चालना मिळेल आणि तालुका स्तरापर्यंत रोजगार निर्मितीचा मार्ग मोकळा होईल. यासाठी मी नरेंद्र मोदी जी यांचे अभिनंदन करतो” असे अमित शहा म्हणाले.
अमित शहा म्हणाले, “ही योजना जम्मू-काश्मीरच्या कुटीर उद्योग, हस्तकला, सूक्ष्म, लघु आणि मध्यम उद्योगांसाठी वरदान ठरेल. यामुळे उत्पादन व सेवा क्षेत्रात नवीन एमएसएमई उद्योग सुरु करायला तसेच विद्यमान उद्योगांच्या विस्तारास चालना मिळेल.”
“ही योजना जम्मू-काश्मीरमध्ये समृद्धीची पहाट घेऊन येईल . ती अभूतपूर्व गुंतवणूक आकर्षित करेल आणि सुमारे साडेचार लाख लोकांना रोजगार पुरवेल. यामुळे युवकांमध्ये कौशल्य विकास होईल आणि विद्यमान उद्योगांना बळकटी मिळेल, जेणेकरून जम्मू-काश्मीर देशातील इतर क्षेत्रांइतके सक्षम होईल" असेही त्यांनी सांगितले.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
रस्ते वाहतूक आणि महामार्ग मंत्रालय
प्रवासी बसच्या प्रवाश्यांच्या भागात आगीची सूचना देणारा अलार्म व आग प्रतिबंधक व्यवस्था बसवण्यात यावी यासाठीच्या अधिसूचनेचा मसूदा
नवी दिल्ली, 23 सप्टेंबर 2021
प्रवासी बसच्या प्रवाश्यांच्या भागात आगीची सूचना देणारा अलार्म व आग प्रतिबंधक व्यवस्था बसवण्यात यावे यासाठी ऑटोमेटिव इंडस्ट्री स्टॅन्डर्ड -135 मध्ये सुधारणा करणाऱ्या अधिसूचनेचा मसूदा 21 सप्टेंबर 2021 रोजी रस्ते वाहतूक व महामार्ग मंत्रालयाकडून जारी करण्यात आला.
रुढ पद्धतीनुसार आग शोधक, सूचक  व आग विझवणारी व्यवस्था या संबधीच्या अधिसूचना फक्त इंजिन असलेल्या भागात लागलेल्या आगीपुरत्याच मर्यादित आहेत.
टीयर-III बसेस म्हणजे प्रवाशांना बसण्यासाठी आसनव्यवस्था असलेल्या लांब अंतरावर जाणाऱ्या प्रवासी बस आणि शालेय विद्यार्थ्यांची वाहतूक करणाऱ्या बसेस यांच्यासाठीच मसूदा अधिसूचना मर्यादित आहेत. आगीच्या घटनांच्या विश्लेषणावरून असे दिसून येते की बहुतांशी प्रवाशांना होणारी इजा ही त्या बसच्या प्रवासी भागातील उष्णता व धूर यामुळे होते. आग लागल्यावर प्रवासी भागातील उष्णता आणि धूर यांना किमान 3 मिनिटे तरी प्रतिबंध करता आला तर प्रवाश्यांना सुटका करून घ्यायला अतिरिक्त वेळ मिळून होणारी हानी टाळता येते.
रस्ते वाहतूक व महामार्ग मंत्रालयाने DRDO सह इतर अनेक संबधितांशी सल्लामसलत करून या समस्येवरील तांत्रिक उपाय काढला. आगीची सूचना देणाऱ्या अलार्म सोबत पाण्याच्या वाफेची आग प्रतिबंधक यंत्रणा विकसित केली. या यंत्रणेचा सिम्युलेशन तंत्राने केलेला अभ्यास हे दाखवून देतो की 30 सेकंदांपेक्षा कमी वेळेत 50 डिग्री सेंटीग्रेडच्या मर्यादेत प्रवासी भागातील तापमानावर नियंत्रण राखता येते.
या अधिसूचनेवर संबधितांकडून 30 दिवसात सूचना मागवण्यात येत आहेत.
राजपात्रित अधिसूचनेसाठी येथे क्लिक करा.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
आरोग्य आणि कुटुंब कल्याण मंत्रालय
कोविड-19 ची सद्यस्थिती
भारतात एका दिवसात कोविड-19 चे रुग्ण बरे होण्याचा पुन्हा एकदा उच्चांक
गेल्या 24 तासांत 81,533 रुग्ण झाले बरे
बरे होणारे देशातील 60% रुग्ण 5 राज्यातील
नवी दिल्ली, 12 सप्टेंबर 2020
सरकारचे लक्ष्यित धोरण आणि उपाययोजनांद्वारे भारतात सातत्याने कोविड-19 चे रुग्ण मोठ्या संख्येने बरे होत आहेत. भारताने आज पुन्हा एकदा एका दिवसात रुग्ण बरे होण्याचा नवीन उच्चांक गाठला आहे. गेल्या 24 तासांत सर्वाधिक 81,533 रुग्ण बरे झाले आहेत.
बरे होणारे देशातील 60% रुग्ण हे महाराष्ट्र, तामिळनाडू, आंध्रप्रदेश, कर्नाटक आणि उत्तरप्रदेश या 5 राज्यातील आहेत.
एकट्या महाराष्ट्रात 14,000 हून अधिक तर कर्नाटकात 12,000 हून अधिक रुग्ण एका दिवसात बरे झाले आहेत.
एकूण 36 लाखांहून अधिक  रुग्ण बरे झाले असून रुग्ण बरे होण्यचा दर 77.77% वर पोहोचला आहे.
गेल्या 24 तासांत देशात 97,570 नवीन सक्रीय रुग्णांची नोंद झाली आहे. अतिरिक्त रुग्णांपैकी महाराष्ट्रात 24,000 हून अधिक रुग्ण आहेत. आंध्र प्रदेश आणि कर्नाटक या दोन्ही राज्यात 9,000 हून अधिक रुग्ण आहेत.
एकूण रुग्णांपैकी 60% रुग्ण हे केवळ पाच राज्यांमधील आहेत. गेल्या 24 तासांत या राज्यांमधील अधिकाधिक रुग्ण बरे झाल्याची नोंद करण्यात आली आहे.
गेल्या 24 तासांत 1,201 मृत्यूची नोंद झाली आहे. काल झालेल्या मृत्यूंपैकी 442 मृत्यू महाराष्ट्रात तर कर्नाटकमध्ये 130 रुग्ण मृत्युमुखी पडले आहेत.
देशातील एकूण मृत्यूंपैकी 69% मृत्यू हे महाराष्ट्र, तामिळनाडू, कर्नाटक, आंध्र प्रदेश आणि दिल्ली या पाच राज्यांमध्ये / केंद्रशासित प्रदेशात झाले आहेत.
R.Tidke/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
केंद्राकडून 12 फेब्रुवारी 2022पासून कच्च्या पामतेलावरील  कृषी उपकर 7.5 टक्क्यांवरून 5 टक्क्यांपर्यंत कमी
कृषी उपकर कमी केल्यानंतर सीपीओ आणि शुद्ध केलेले पामतेल यांच्या आयात करामधील फरकामध्ये 8.25 टक्क्यांपर्यंत वाढ
कृषी उपकर कमी केल्यामुळे कच्चे तेल आयात करण्याचा देशांतर्गत शुद्धीकरण उद्योगाला लाभ
नवी दिल्ली, 14 फेब्रुवारी 2022
जागतिक स्तरावर खाद्यतेलाच्या किंमती वाढल्यामुळे देशांतर्गत खाद्यतेलाच्या किंमती अधिक वाढू नयेत, यासाठी केंद्र सरकारने 12 फेब्रुवारी 2022पासून कच्च्या पामतेलावरील  कृषी उपकर 7.5 टक्क्यांवरून 5 टक्क्यांपर्यंत कमी केला आहे. यामुळे देशातल्या ग्राहकांना दिलासा मिळणार आहे. कृषी उपकर कमी केल्यानंतर सीपीओ आणि शुद्ध केलेले पामतेल यांच्या आयात करामधील फरकामध्ये 8.25 टक्क्यांपर्यंत वाढ झाली आहे. कृषी उपकर कमी केल्यामुळे कच्चे तेल आयात करण्यासाठी देशांतर्गत शुद्धीकरण उद्योगाला लाभ मिळू शकणार आहे.
खाद्यतेलाच्या किंमती नियंत्रणामध्ये राहण्यासाठी सरकारने आणखी पूर्व-प्रभावी उपाय योजना केली आहे. यामध्ये पामतेल, कच्चे सोयाबीन तेल आणि कच्चे सूर्यफूल तेल यांच्यावर शून्य टक्के आयात शुल्क आहे, त्याला 30 सप्टेंबर, 2022 पर्यंत मुदतवाढ दिली आहे. शुद्ध केलेल्या पामतेलावर 12.5 टक्के, शुद्ध केलेल्या सोयाबीन आणि सूर्यफूल तेलावर 17.5 टक्के आयात शुल्क 30 सप्टेंबरपर्यंत असणार आहे. या उपायांमुळे देशांतर्गत खाद्यतेलांच्या किंमती नियंत्रणात राहण्यास मदत मिळणार आहे. तेलबियांची उपलब्धता कमी असल्यामुळे आणि इतर आंतरराष्ट्रीय कारणांमुळे तेलांचे भाव सातत्याने वाढत असल्याचे दिसून येत आहे, हे लक्षात घेऊन सरकारने आधीच उपाययोजना केली आहे.
या उपाययोजनांच्या अंमलबजावणीबरोबरच तेलाच्या किंमती वाढू नयेत म्हणून सरकारने पूर्वी जी पावले उचलली आहेत, त्यांचेही पालन करण्यात येणार आहे. उदाहरणार्थ दि. 3 फेब्रुवारी, 2022 रोजी तेलसाठा मर्यादेविषयी आदेश देण्यात आला आहे. यामध्ये सरकारने अत्यावश्यक वस्तू कायदा, 1955 अंतर्गत 30 जून, 2022 पर्यंत खाद्यतेले आणि तेलबिया यांचा साठा करण्यावर विशिष्ट मर्यादा घालण्यात आल्या आहेत. तसेच बाजारपेठेमध्ये खाद्यतेल आणि तेलबिया यांची साठवणूक आणि काळाबाजार केला जाऊ शकतो आणि खाद्यतेलाच्या किंमती वाढू शकतात, याचा विचार करून आवश्यक त्या उपाययोजना करण्यात आल्या आहेत. यासाठी तेल उद्योग क्षेत्रातल्या संबंधितांची एक बैठक उद्या बोलावण्यात आली आहे. तसेच राज्य सरकारांना तेलसाठा मर्यादेच्या आदेशांची काटेकोर अंमलबजावणी करण्याविषयी सांगण्यात आले आहे.
S.Patil/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
संरक्षण मंत्रालय
रिअर ऍडमिरल अजय कोचर यांनी नौदलाच्या पश्चिम विभागाचे फ्लीट कमांड म्हणून पदभार स्वीकारला
नवी दिल्ली, 24 फेब्रुवारी 2021
रिअर ऍडमिरल अजय कोचर, एनएम यांनी 24 फेब्रुवारी 21 रोजी विमानवाहू नौका आयएनएस विक्रमादित्यवर झालेल्या औपचारिक समारंभात रिअर ऍडमिरल कृष्णा स्वामीनाथन, एव्हीएसएम, व्हीएसएम यांच्याकडून नौदलाच्या पश्चिम विभागाचे फ्लॅग ऑफिसर कमांडिंग फ्लीट  म्हणून पदभार स्वीकारला.
तोफखाना व्यवस्थापन आणि क्षेपणास्त्र युद्ध क्षेत्रात पारंगत असणारे रिअर ऍडमिरल अजय कोचर हे 1 जुलै 1988 रोजी नौदलात रुजू झाले. 32 वर्षांच्या कारकीर्दीत त्यांनी आय.एन.एस. विक्रमादित्य या विमानवाहु नौकेसह पश्चिम आणि पूर्व अशा दोन्ही समुद्री किनाऱ्यावर पाच युद्धनौकाचे नेतृत्व केले. फ्लॅग रँकच्या पदोन्नती नंतर त्यांनी कॅरिअर प्रोजेक्ट्सचे सहाय्यक नियंत्रक आणि युद्धनौकाचे उत्पादन व खरेदी सहाय्यक नियंत्रक म्हणून काम केले.
Jaydevi PS/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
पंतप्रधान कार्यालय
2020 आणि 2021 या वर्षाच्या नारी शक्ती पुरस्कार विजेत्यांशी पंतप्रधानांनी साधला संवाद
समाजाबरोबरच देशासाठीही त्या मोठे योगदान देत असल्याचे सांगून पंतप्रधानांनी पुरस्कार विजेत्यांची केली प्रशंसा
आपल्या कार्यात सेवाभावाबरोबरच नवोन्मेषही - पंतप्रधान
‘सबका प्रयास’ सुनिश्चित करण्यासाठी सरकार प्रयत्नशील - पंतप्रधान
देशाच्या सर्वोच्च नेतृत्वाकडून त्यांच्या कार्याची दखल घेणारे व्यासपीठ मिळवून दिल्याबद्दल विजेत्यांनी पंतप्रधानांचे मानले आभार
नवी दिल्ली, 7 मार्च 2022
2020 व 2021 या वर्षाच्या नारी शक्ती पुरस्कार विजेत्यांशी पंतप्रधान नरेंद्र मोदी यांनी आज लोककल्याण मार्ग इथे संवाद साधला. महिला सक्षमीकरणासाठी पंतप्रधान करत असलेले सातत्यपूर्ण प्रयत्नच यातून अधोरेखित होत आहेत.
विजेत्यांनी केलेल्या प्रचंड कार्याची प्रशंसा करतानाच समाज व देशासाठी त्या योगदान देत असल्याचे पंतप्रधान म्हणाले. त्यांच्या कामातून केवळ सेवाभावनाच नव्हे तर नवोन्मेषाचीही प्रचिती येत असल्याचे पंतप्रधान म्हणाले. सर्वच क्षेत्रांमध्ये महिलांनी आपला कार्याचा ठसा उमटवला असून देशाला अभिमानास्पद कामगिरी त्या करत असल्याचे त्यांनी सांगितले .
महिलांच्या क्षमतेला पुरेपूर वाव देण्यासाठी सरकार वचनबद्ध असून त्या क्षमता ओळखण्याच्या दृष्टीनेच सरकार आपली धोरणे आखत आहे, असे पंतप्रधान म्हणाले. कौटुंबिक पातळीवर निर्णयप्रक्रियेत महिलांचा वाढता सहभाग सुनिश्चित करणे महत्वाचे असून महिला आर्थिक दृष्ट्या सक्षम झाल्यास हे शक्य होईल असे पंतप्रधान म्हणाले.
स्वातंत्र्याचा अमृतमहोत्सव साजरा होत असताना सरकार ‘सबका प्रयास’ वर लक्ष केंद्रित करत आहे. ‘व्होकल फॉर लोकल’ प्रमाणे सरकारी योजनांचे यश महिलांच्या योगदानावर अवलंबून आहे, असे त्यांनी सांगितले.
देशाच्या सर्वोच्च नेतृत्वाकडून त्यांच्या कार्याची दखल घेणारे व्यासपीठ मिळवून दिल्याबद्दल विजेत्यांनी पंतप्रधानांचे आभार मानले. पंतप्रधानांना प्रत्यक्ष भेटून चर्चा करण्याची संधी प्राप्त होणे आपल्याला स्वप्नपूर्तीच्या आनंदाप्रमाणे असल्याचे विजेत्यांनी सांगितले. आपल्या कार्यात सरकारच्या विविध योजनांची खूप मदत होत असल्याचेही त्यांनी सांगितले. समाजकार्याचा आपला प्रवास आणि प्रत्यक्ष कामाबद्दल त्यांनी सखोल माहिती दिली , तसेच आपापल्या कार्यक्षेत्राशी संबंधित काही सूचना आणि सुधारणा सुचवल्या.N.Chitale/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वस्त्रोद्योग मंत्रालय
महाराष्ट्रातील वस्त्रोद्योगांना देण्यात आलेले अनुदानाचे पाठबळ
मुंबई/नवी दिल्ली, 9 फेब्रुवारी 2022
वस्त्रोद्योग मंत्रालयाकडून सूक्ष्म, लघु आणि मध्यम उद्योग आणि महाराष्ट्रातल्या लहान उत्पादक उद्योगांसह देशभरातील वस्त्रोद्योगांना सुधारित तंत्रज्ञान अद्ययावतीकरण निधी योजना  आणि पॉवरटेक्स इंडिया यांसारख्या योजनांच्या माध्यमातून अनुदानाचे पाठबळ दिले जाते. सुधारित तंत्रज्ञान अद्ययावतीकरण निधी योजने अंतर्गत मंत्रालयाने तयार कपडा उद्योगातील आणि तांत्रिक वस्त्रोद्योगातील तंत्रज्ञान अद्ययावतीकरणासाठी 15% दराने 30 कोटी रुपयांच्या कमाल मर्यादेसह भांडवली गुंतवणूक अनुदान  मंजूर केले आहे. विणकाम, प्रक्रिया, ज्यूट, रेशीम आणि हस्तमाग या क्षेत्रांना 10% दराने कमाल 20 कोटी रुपयांच्या मर्यादेसह सीआयएस देण्यात आले आहे. ही अनुदाने वैयक्तिक उद्योगांना जानेवारी 2016 ते मार्च 2022 या काळात अंमलबजावणीसाठी देण्यात आली आहेत.
पॉवरटेक्स इंडिया योजनेंतर्गत इन सिटू अद्ययावतीकरण, यार्न बँक योजना आणि वर्क शेड प्रकल्पांनां पॉवरलूम विकेंद्रीकरणाला मजबुती देण्यासाठी एप्रिल 2017 ते मार्च 2021 दरम्यान सहाय्य देण्यात आले आहे.
सुधारित तंत्रज्ञान अद्ययावतीकरण निधी योजना  अंतर्गत 314.80 कोटी रुपये आणि पॉवर टेक्स इंडियांतर्गत 40.51 कोटी रुपये महाराष्ट्रातील वस्त्रोद्योगांना वर नमूद केलेल्या कालावधीसाठी देण्यात आले आहेत.
महाराष्ट्रातील वस्त्रोद्योगांना एटीयूएफएस आणि पॉवर टेक्स अंतर्गत देण्यात आलेले पाठबळ
|
|
Sl. No.
|
|
Name of the Scheme
|
|
Number of units/ beneficiaries
|
|
Amount of assistance 
|
|
1.
|
|
Amended Technology Upgradation Fund Scheme 
|
|
785
|
|
314.80
|
|
2.
|
|
PowerTex India Scheme
|
|
In situ scheme – 3,351
|
|
30.71
|
|
Work shed projects – 18
|
|
7.01
|
|
Yarn Bank projects - 11
|
|
2.80
केंद्रीय वस्त्रोद्योग राज्यमंत्री श्रीमती दर्शना जरदोष यांनी आज लोकसभेत एका प्रश्नाच्या लेखी उत्तरात ही माहिती दिली.S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
जलसंपदा, नदी विकास आणि गंगा पुनरुत्थान मंत्रालय
राष्ट्रीय प्रकल्पांच्या सिंचन क्षमतेचा वापर
नवी दिल्ली, 3 जानेवारी 2019
16 राष्ट्रीय प्रकल्पांपैकी गोसीखुर्द , पोलावरम , शरयू नहर परियोजना , तीस्ता , शहापूर कंडी धरण  या प्रकल्पांचे संबंधित राज्य सरकारांकडून आवश्यक त्या परवानगीनंतर कार्यान्वयन सुरु करण्यात आले आहे. यातून निर्माण झालेली सिंचन क्षमता खालील प्रमाणे :
|
|
प्रकल्प
|
|
अंतिम क्षमता

|
|
निर्मित क्षमता

|
|
वापर

|
|
शरयू नहर
|
|
1404
|
|
1096
|
|
615.84|
|
गोसीखुर्द
|
|
250.8
|
|
74.45
|
|
47.56
|
|
पोलावरम
|
|
291
|
|
121
|
|
118
|
|
शहपूरकंडी
|
|
37.17
|
|
-
|
|
-
|
|
तीस्ता
|
|
527
|
|
197
|
|
104
पोलोवरम प्रकल्पासाठी निविदा काढण्यात आल्या आहेत, तर शहापूर कंडी प्रकल्पासाठीच्या पायाभूत सुविधांसाठी जम्मू-काश्मीर सरकारला विनंती करण्यात आली आहे.
N. Sapre/M. Chopade/D. Rane
(Visitor Counter : 111
संसदीय कामकाज मंत्रालय
संसदेचे हिवाळी अधिवेशनाचे सूप वाजले
दोन्ही सभागृहात 15 विधेयके मंजूर; लोकसभेची उत्पादकता 116 टक्के तर राज्यसभेची 100 टक्के
नवी दिल्ली, 13 डिसेंबर 2019
सोमवार, 18 नोव्हेंबर 2019 रोजी सुरू झालेल्या संसदेच्या हिवाळी अधिवेशनाची आज सांगता झाली. या सत्रात 26 दिवसांच्या कालावधीत 20 बैठका झाल्या.
अधिवेशनादरम्यान लोकसभेत 18 विधेयके मांडण्यात आली. त्यापैकी लोकसभेने 14 विधेयके मंजूर केली तर राज्यसभेने 15 विधेयक मंजूर कली. 15 विधेयके संसदेच्या दोन्ही सभागृहांनी मंजूर केल्याने ती संसद कायदे बनतील.
लोकसभेची उत्पादकता साधारण 116 टक्के इतकी होती तर राज्यसभेचे प्रमाण जवळपास 100 टक्के होते.
M.Chopade/S.Pophale/P.Malandkar
(Visitor Counter : 82
वस्त्रोद्योग मंत्रालय
पायाभूत सुविधा प्रकल्पांमध्ये जिओ-टेक्स्टाईल प्रकारच्या वस्त्रांच्या वापरासाठी तंत्रज्ञानाची जाण असणारे कर्मचारी नेमण्यास अथवा रचना कौशल्य शिकण्यास मंजुरी
नवी दिल्ली, 25 ऑक्टोबर 2021
केंद्रीय वस्त्रोद्योग मंत्रालयाने रस्ते, महामार्ग, रेल्वे, पाणी स्त्रोत यांच्या संदर्भातील पायाभूत प्रकल्पांमध्ये जिओ-टेक्स्टाईल अर्थात भू-कृत्रिम प्रकारच्या वस्त्रांच्या वापरासाठी आवश्यक असलेल्या तंत्रज्ञानाची जाण असणारे कर्मचारी नेमण्यास अथवा रचना कौशल्य शिकण्यासाठीच्या प्रायोगिक तत्वावरील प्रकल्पाला मंजुरी दिली आहे. बेंगळूरू येथील भारतीय शास्त्रीय संस्था, चेन्नईस्थित भारतीय तंत्रज्ञान संस्था आणि रुरकी येथील भारतीय तंत्रज्ञान संस्था या तिन्ही संस्थांमध्ये हा प्रकल्प एकाच वेळी सुरु करण्यात येईल. संबधित अभियांत्रिकी क्षेत्रातील समन्वयक प्राध्यापक त्या त्या संस्थांतील संबंधित केंद्र अथवा कार्यालये यांच्याशी चर्चा करून या विशेष अभ्यासक्रमाच्या अंमलबजावणीची काळजी घेतील.
या अभ्यासक्रमासाठी एका तुकडीत कमीतकमी 75 आणि जास्तीत जास्त 100 विद्यार्थी असतील. प्रायोगिक पातळीमध्ये वरील तिन्ही संस्थांच्या प्रत्येकी 2 तुकड्या तयार करण्यात येतील. या संस्था ना-नफा,ना-तोटा तत्वावर या अभ्यासक्रमांचे संचालन करणार आहेत.
केंद्रीय वस्त्रोद्योग मंत्रालय, स्वतःच्या जबाबदारीची पूर्तता म्हणून प्रशिक्षणार्थींना प्रोत्साहन देण्यासाठी केंद्र तसेच राज्य सरकारच्या इतर संबंधित विभागांशी समन्वय साधणार आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
संरक्षण मंत्रालय
संरक्षण क्षेत्रात ‘मेक इन इंडिया’ अंतर्गत खासगी उद्योगांनी सहभाग वाढवावा-राजनाथ सिंह
आयातीवरील अवलंबित्व कमी करण्याची गरज
(नवी दिल्ली, 20 ऑगस्ट 2019
संरक्षण क्षेत्रातल्या शस्त्रास्त्र आणि उपकरणांबाबत परदेशी उत्पादकांवर अवलंबून राहणं कमी करून देशी बनावटीच्या संरक्षण आयुधांचा वापर वाढवायला हवा, असे प्रतिपादन संरक्षणमंत्री राजनाथ सिंह यांनी केले. नवी दिल्लीत आज भारतीय हवाई दलाच्या आधुनिकीकरण आणि देशीकरणाच्या योजना या विषयावर आयोजित चर्चा सत्राचे उद्घाटन केल्यानंतर ते बोलत होते. संरक्षण क्षेत्रासाठी सरकारने जाहीर केलेल्या धोरणांचा लाभ खासगी उद्योगांनी घ्यावा, असे सांगत संरक्षण सेवा, संरक्षण सार्वजनिक क्षेत्र आणि आयुध निर्माण मंडळासोबत चर्चा करून त्यांना आवश्यक ती आयुधं पुरवावीत, असे आवाहन त्यांनी केले. संरक्षण क्षेत्रात भारतीय उद्योगांच्या विकासात येणारे सर्व अडथळे दूर करण्यासाठी सरकार कटिबद्ध आहे, असा पुनरूच्चार त्यांनी केला. मात्र उद्योगांनी छोटे फायदे न बघता दीर्घकालीन लाभांसाठी गुंतवणूक करावी, अशी सूचना त्यांनी केली.
भारतीय हवाई दल तंत्रज्ञानदृष्ट्या अत्यंत आधुनिक असल्याचे ते म्हणाले. अलिकडच्या काळात दहशतवादविरोधी कारवायांद्वारे देशाच्या सर्वच सैन्य दलांची सिद्धता स्पष्ट झाली आहे, असे ते म्हणाले. संरक्षण दलांच्या आधुनिकीकरणाची गरज असून त्यासाठी मेक इन इंडिया अंतर्गत खासगी क्षेत्रांनी पुढे यावे, असे ते म्हणाले. सरकारने संरक्षण क्षेत्रात थेट परदेशी गुंतवणूक वाढवली आहे. याचा लाभ घेत परदेशी कंपन्यांनी भारतात येऊन कंपन्या सुरू कराव्यात असे राजनाथ सिंह म्हणाले. संरक्षण उत्पादनासाठी आवश्यक असलेल्या गुणवत्ता मानकांच्या चाचणीसाठी खासगी क्षेत्रांना सरकारी चाचण्यांच्या सुविधा वापरता येतील, अशी घोषणाही राजनाथ सिंह यांनी यावेळी केली.
B.Gokhale/R.Aghor/P.Kor
रेल्वे मंत्रालय
सुनीत शर्मा यांनी रेल्वे बोर्डाचे नवे अध्यक्ष आणि मुख्य कार्यकारी अधिकारी पदाचा कार्यभार स्वीकारला
नवी दिल्ली, 1 जानेवारी 2021
सुनीत शर्मा यांनी रेल्वे बोर्डाचे  नवे अध्यक्ष आणि मुख्य कार्यकारी अधिकारी आणि केंद्र सरकारचे पदसिद्ध प्रधान सचिव म्हणून कार्यभार स्वीकारला आहे. सुनीत शर्मा यांची रेल्वे बोर्डाचे अध्यक्ष व मुख्य कार्यकारी अधिकारी म्हणून नियुक्ती करायला मंत्रिमंडळाच्या नियुक्ती समितीने मान्यता दिली आहे. यापूर्वी सुनीत शर्मा हे पूर्व रेल्वेचे महाव्यवस्थापक म्हणून काम करत होते.
सुनीत शर्मा हे 1979 मध्ये आयआयटी कानपूरमध्ये अभियांत्रिकीचा अभ्यास करत असताना विशेष श्रेणीतील प्रशिक्षणार्थी म्हणून भारतीय रेल्वेमध्ये रुजू झाले. मेकॅनिकल आणि इलेक्ट्रिकल इंजिनिअरिंगमधील पदवीधर असलेल्या शर्मा यांनी भारतीय रेल्वेमध्ये विविध पदांवर 40 वर्षांहून अधिक काळ काम केले आहे. त्यांनी ऑपरेशनल वर्किंग, शेड्स, डेपो आणि वर्कशॉप्समध्ये देखभाल दुरुस्ती विभागातही काम केले. ते मुंबईतील परळ वर्कशॉपचे मुख्य व्यवस्थापक होते, जिथे डोंगराळ रेल्वेसाठी नॅरो गेज लोकोमोटिव्ह तयार करण्यात त्यांचा महत्वाचा वाटा होता. त्यांनी मुंबई जवळील माथेरानच्या रेल्वेसाठी जुन्या स्टीम नॅरो गेज लोकोमोटिव्ह पुन्हा सुरु केली. 2006 च्या मुंबई उपनगरीय रेल्वेतील बॉम्बस्फोटावेळी, दहशतवादी हल्ल्यानंतर काही तासात उपनगरीय सेवा पूर्ववत करणाऱ्या चमूचा ते भाग होते. मुंबई सीएसटीचे एडीआरएम, म्हणून, मुंबईची जीवनरेखा मानल्या जाणाऱ्या उपनगरीय रेल्वेच्या सेवा वाढवण्याचे श्रेय त्यांना जाते. 2008 च्या मुंबई दहशतवादी हल्ल्यांदरम्यान, मध्य रेल्वेच्या मुंबई सीएसटी येथे झालेल्या हल्ल्यानंतर परिस्थिती पूर्ववत करणाऱ्या चमूचे ते सदस्य होते. पुणे डीआरएम म्हणून त्यांनी पायाभूत सुविधा जोडण्यात मोलाचे काम केले ज्यामुळे परिचालन क्षमता वाढली. डिझेल लोकोमोटिव्ह वर्क्स वाराणसीमध्ये मेकॅनिकल इंजिनिअर असताना इलेक्ट्रिक इंजिन उत्पादन सुरू करण्यासाठी त्यांनी नेतृत्व केले. त्यांच्या नेतृत्वाखाली डिझेलचे इलेक्ट्रिक इंजिनमध्ये रुपांतर विक्रमी वेळेत आणि जगात प्रथमच झाले.
रायबरेली मॉडर्न कोच फॅक्टरीचे महाव्यवस्थापक म्हणून त्यांनी एका वर्षात आवश्यक आधुनिक प्रवासी डब्यांचे उत्पादन दुपटीने वाढवून विक्रम केला.
ईस्टर्न रेल्वेचे महाव्यवस्थापक म्हणून त्यांनी मालगाड्यांची गती विक्रमी पातळीवर वाढवण्यासाठी आणि नवीन मार्गाचे विद्युतीकरणाचे अनेक पायाभूत प्रकल्प आणि विद्युतीकरण पूर्ण करण्यासाठी पुढाकार घेतला ज्यामुळे केवळ परिचालन कार्यक्षमताच वाढली नाही तर स्थानिक क्षेत्राचाही विकास झाला. कामकाजाच्या सुलभतेसाठी आणि प्रशासकीय सुधारणांसाठी प्रणालीत बदल घडवून आणण्यासाठी ते प्रख्यात आहेत.
कारकीर्दीत त्यांनी अनेक व्यावसायिक पुरस्कार पटकावले आहेत.  आणि मुख्य मेकॅनिकल इंजिनिअर  च्या महाव्यवस्थापकपदी असताना कारखान्याने सर्वोत्कृष्ट उत्पादन युनिटचा पुरस्कार जिंकला.
सुनीत शर्मा यांनी जर्मनी आणि फ्रान्समध्ये व्यावसायिक प्रशिक्षण घेतले आहे आणि अमेरिकेतील कार्नेगी मेलॉन विद्यापीठात त्यांनी प्रगत नेतृत्व व व्यवस्थापन अभ्यासक्रम पूर्ण केला आहे. त्यांनी इंजिनच्या निर्मितीसाठी सल्लागार म्हणून इराणला भेट दिली आहे.
त्यांना खेळात रुची असून बिलियर्ड्स आणि स्नूकर स्पर्धात्मक स्तरावर खेळले आहेत. ते गोल्फर आणि बॅडमिंटन व स्क्वॅश खेळाडू देखील आहेत.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
पंतप्रधान कार्यालय
केनटुस्कीचे राज्यपाल मॅट बेव्हीन यांनी घेतली पंतप्रधानांची भेट
नवी दिल्ली, 17 जानेवारी 2019
केनटुस्कीचे राज्यपाल मॅट बेव्हीन यांनी आज पंतप्रधानांची गांधीनगर येथे भेट घेतली. पंतप्रधानांनी अमेरिका आणि भारत यांच्यातील वाढत्या व्यापार आणि गुंतवणूक क्षेत्रातील एककेंद्राभिमुखतेवर तसेच भारत- अमेरिकी दरम्यान धोरणात्मक भागीदारी बळकट करण्यावर जोर दिला.
त्यांनी अमेरिकन कंपन्यांकडून भारतात निर्मिती क्षेत्रात केलेल्या गुंतवणुकीचे स्वागत केले आणि अमेरिकन कंपन्यांना भारताच्या ‘मेक इन इंडिया’ मध्ये अन्वेषण संधी प्राप्त करून देण्यासंदर्भात सांगितले.
राज्यपालांनी केनटुस्की आणि भारत दरम्यान, व्यापार आणि गुंतवणुकीत वाढ झाल्यासंदर्भात पंतप्रधानांना अवगत केले. त्यांनी भारतीय व्यवसायिकांच्या अमेरिका आणि केनटुस्कीसाठी दिलेल्या योगदानाचे स्वागत केले.
B.Gokhale/P.Malandkar
(Visitor Counter : 50
कार्मिक, सार्वजनिक तक्रार आणि निवृत्ती वेतन मंत्रालय
पंतप्रधान नरेंद्र मोदी यांच्या नेतृत्वाखालील सरकारला 7 वर्षे पूर्ण झाल्यानिमित्त डॉ जितेंद्र सिंग यांच्या अध्यक्षतेखाली जम्मू आणि काश्मीर येथील 7 पंचायतींमध्ये कोविड “सेवा” कार्यक्रमाचे आयोजन
पंतप्रधान नरेंद्र मोदी यांच्या नेतृत्वाखालील सरकारला 7 वर्षे पूर्ण झाल्यानिमित्त केंद्रीय मंत्री डॉ जितेंद्र सिंग यांच्या अध्यक्षतेखाली जम्मू आणि काश्मीर येथील 7 पंचायतींमध्ये कोविड “सेवा” कार्यक्रमाचे आयोजन करण्यात आले होते.
याप्रसंगी गरजूंना कोरडा शिधा, सॅनिटायजर, मास्क, ऑक्सीमीटर्स आणि इतर साहित्य पुरवण्यात आले. याप्रसंगी बोलताना डॉ जितेंद्रसिंग म्हणाले की, पंतप्रधान नरेंद्र मोदी यांनी "अंत्योदय" संकल्पनेला प्राधान्य देत गेल्या सात वर्षांत अनेक ऐतिहासिक आणि लोकाभिमुख निर्णय घेतले आहेत. मे 2014 मध्ये नरेंद्र मोदी यांनी पंतप्रधानपदाची सुत्रे हाती घेतली ती निराशावाद ते आशावाद या नव्या प्रवासाची ही सुरुवात होती आणि त्यांचे नेतृत्व आणि मार्गदर्शनामुळे पुरोगामी विकासाचा मार्ग मिळाला.